Perempuan Punya Cerita inggih punika kempalan 4 filem cekak ingkang dipunkempalaken dados filem drama Indonésia ingkang dipunrilis wonten ing Januari 2008. Film punika kapérang dados 4 pérangan, ingkang sapindha irah-irahanipun Cerita Pulau dipunserat déning Vivian Idris saha dipunsutradarani Fatimah Rony, ingkang kapindha irah-irahanipun Cerita Yogyakarta dipunserat déning Vivian Idris saha dipunsutradaraniUpi Avianto, ingkang katiga irah-irahanipun Cerita Cibinong dipunserat déning Melissa Karim saha dipunsutradarani Nia Dinata, ingkang pungkasan irah-irahanipun Cerita Jakarta dipunserat déning Melissa Karim saha dipunsutradarani Lasja Fauzia Susatyo, sarta dipunparagani Fauzi Baadila dan Kirana Larasati.

Sinopsis 
Déning pandamelipun, filem punika dipunwastani filem Antologi, amargi isinipun sekawan cariyos ingkang dipundamel déning sekawan sutradara babagan satunggal tema, inggih punika "wanita", utawi mliginipun prekawis reproduksi wanita. Sekawan punika nyariosaken prekawis kalawau ing kaanan sosiyal kang bénten, nanging sadaya tokoh ngalami kakalahan ngadhepi "kekuasaan" kang wonten ing piyambakipun.

Cerita Pulau 
Nyariosaken Bidhan, Sumantri (Rieke Dyah Pitaloka), ingkang gerah kanker saha dipuntudhuh nglakokaken aborsi ilegal déning masarakat pulau papan piyambakipun makaryan, wondéné nglakokaken bab punika kanggé nylametaken nyawa ibu janin ingkang ajeng miyos. Piyambakipun ugi nglakokaken bab ingkang sami dhumateng Wulan (Rachel Maryam) ingkang mbobot amargi dipunperkosa, Wulan kapeksa tindak ing pulau punika amargi kekarepaning sémahipun.

Cerita Yogyakarta 
Babagan pergaulan seks bébas siswa. Pacelathon sarta sikap katingal kanthi cetha tanpa dipunalusaken, prilaku punika dipungambaraken kanthi pinten-pinten informasi saking internet, wondéné pasinanon seksualitas wonten ing kelas boten dipun-gantos. Jay Anwar (Fauzi Baadilla) minangka wewarta, dipungambaraken ndhérèk pergaulan punika, ugi kalebu tiyang ingkang nglayani Safina (Kirana Larasati) salah satunggal narasumber ingkang dipuntresnani. Asil liputanipun nggégéraken kutha sarta sekolah kang gegayutan, nanging Safina namung saged mirsani saking televisi kanthi gela.

Cerita Cibinong 
Esi (Shanty), tiyang ingkang makaryan ngresiki klab dhangdhut, kang makaryan kanggé ngragati putrinipun, Maesaroh (Ken Nala Amrytha). Esi sempet putus asa amargi ningali sémahipun nglécéhaken Maesaroh. Piyambakipun tindak saha mapan sareng primadona dhangdhut ing klab punika, Cicih (Sarah Sechan). Ingkang gadhah ambisi dados bidhuan kang misuwur ing Jakarta, ngantos dipundorani tiyang kang ajeng ndadosaken namanipun misuwur, asal Maesaroh dipunajak. Maesaroh dipungarwa kanthi cara paksa kaliyan tiyang Taiwan. Esi asil nemokaken Cicih ing Jakarta, nanging boten nemokaken Maesaroh.

Cerita Jakarta 
Babagan Laksmi (Susan Bachtiar) ingkang katularan HIV-AIDS saking jenat sémahipun kang pecandhu narkoba, piyambakipun kaliyan laré kedah tindak saking dalemipun amargi kulawarga sémah ingkang "terhormat" terus nyalahaken piyambakipun, amargi boten saged ngragati, larénipun dipunpundhut kaliyan kulawarga sémahipun.

Ingkang maragani 
 Cerita Pulau
 Rieke Diah Pitaloka minangka Sumantri
 Rachel Maryam minangka Wulan
 Arswendi Nasution minangka Rokhim
 Cerita Yogyakarta
 Kirana Larasati minangka Safina
 Fauzi Baadila minangka Jay Anwar
 Adhitya Putri minangka Rahma
 Arie Dagienkz minangka Pemilik Warnet
 Cerita Cibinong
 Shanty minangka Esi
 Ken Nala Amrytha minangka Maesaroh
 Sarah Sechan minangka Cicih
 Otto Djauhari minangka Kang Mansur
 Cerita Jakarta
 Susan Bachtiar minangka Laksmi
 Ranti Maria minangka Belinda
 Ratna Riantiarno minangka Ibu Reno
 Tarzan minangka Ayah Reno
 Tizza Radia minangka Liam
 Henky Solaiman minangka Sensei.

Cathetan suku

Pranala njaba 
 Situs resmi
 Resensi Perempuan Punya Cerita di Rumahfilm.com 
 

Film Indonésia taun 2008
Film drama Indonésia